เมื่อเวลา 09.30 น. วันที่ 1 กรกฎาคม พ.ต.ท.เฉลิม ยิ่งคง สารวัตรเวร สภ.อ.ระแงะ จ.นราธิวาส ได้รับแจ้งมีเหตุระเบิดขึ้นหลังบ้านพักเลขที่ 37-44/3 เขตเทศบาล ต.มะรือโบตก อ.รือเสาะจึงรายงานให้ พ.ต.อ.มาโนช อนันต์ฤทธิกุล ผกก.สภ.อ.ระแงะ ทราบ พร้อมแจ้งประสานไปยัง พ.ต.ท.สุกิจ ขำมากสว.นปพ.จ.นราธิวาส หัวหน้าชุดเก็บกู้วัตถุระเบิด "เหยี่ยวดง" จัดกำลังเจ้าหน้าที่ชุดเก็บกู้เจ้าหน้าที่ตำรวจและทหารจำนวนหนึ่งรุดเดินทางไปตรวจสอบจุดเกิดเหตุพบอยู่บริเวณในคูน้ำหลังบ้านพักดังกล่าว ซึ่งเป็นสนามฟุตบอลเยื้องสถานีรถไฟมะรือโบตก และเป็นบ้านพักของ ด.ต.ปรีชา สุขขาว อายุ 52 ปี เจ้าหน้าที่ตำรวจประจำสถานีตำรวจยุทธศาสตร์ ต.มะรือโบตก สังกัด สภ.อ.ระแงะ ซึ่งกำลังยืนรอเจ้าหน้าที่ สภาพเปรอะเปื้อนด้วยโคลนดินตามใบหน้าและลำตัว แต่ไม่ได้รับบาดเจ็บ เพียงแต่แรงระเบิดทำให้โคลนดินในคูน้ำกระจายตามบริเวณต้นกล้วยและ รวมถึงผนังฝาบ้านเปรอะเปื้อนไปทั่วบริเวณ และจากการตรวจสอบในรัศมี 15 เมตร พบชิ้นส่วนประกอบ เศษท่อพีวีซี เชื้อปะทุ เหล็กเส้นตัด เศษโทรศัพท์มือถือ ปุ๋ยแอมโมเนียไนเตรท จึงเก็บเป็นหลักฐาน
บ้านพักของด.ต.ปรีชา สุขขาว มีชื่อว่าอะไร 
ด.ต.ปรีชา สุขขาว